
Muudatusettepanek		1
Ettepanek võtta vastu määrus
Artikkel -1 (uus)
Määrus (EL) 2021/1232
Artikkel 3 – lõige 1 – punkt a

	

	Komisjoni ettepanek
	Muudatusettepanek

	
	Artikkel -1

	
	Määruse (EL) 2021/1232 artikli 3 lõike 1 punkt a asendatakse järgmisega:

	a) selline töötlemine
	a) selline töötlemine

	i) on rangelt vajalik, et kasutada eritehnoloogiat üksnes laste seksuaalse kuritarvitamise veebimaterjali tuvastamiseks ja eemaldamiseks ning sellest õiguskaitseasutustele ja laste seksuaalse kuritarvitamise vastu avalikes huvides võitlevatele organisatsioonidele teatamiseks ning laste ahvatlemise tuvastamiseks ja sellest õiguskaitseasutustele või laste seksuaalse kuritarvitamise vastu avalikes huvides võitlevatele organisatsioonidele teatamiseks,
	i) on rangelt vajalik, et kasutada eritehnoloogiat üksnes teadaoleva laste seksuaalset kuritarvitamist kujutava veebimaterjali tuvastamiseks ja eemaldamiseks ning sellest õiguskaitseasutustele ja laste seksuaalse kuritarvitamise vastu avalikes huvides võitlevatele organisatsioonidele teatamiseks;

	ii) on proportsionaalne ja piirdub tehnoloogiaga, mida teenuste osutajad kasutavad üksnes punktis i sätestatud otstarbel;
	ii) on proportsionaalne ja piirdub tehnoloogiaga, mida teenuste osutajad kasutavad punktis i sätestatud otstarbel;

	iii) piirdub sisuandmete ja nendega seotud andmeliiklusandmetega, mis on vajalikud punktis i sätestatud eesmärgil;
	iii) piirdub sisuandmetega, mis on rangelt vajalikud punktis i sätestatud eesmärgil;

	iv)piirdub sellega, mis on tingimata vajalik punktis i sätestatud tingimuste täitmiseks;
	iv) piirdub sellega, mis on tingimata vajalik punktis i sätestatud tingimuste täitmiseks;

	
	v) ei ole kohaldatav isikutevahelise side suhtes, mille puhul kasutatakse või on kasutatud otspunktkrüpteerimist;

Ettepanek võtta vastu määrus
Artikkel -1 a (uus)
Määrus (EL) 2021/1232
Artikkel 3 – lõige 1 – punkt a – alapunkt i a (uus)
	

	Praegune tekst
	Muudatusettepanek

	
	Artikkel -1a	

	
	Määruse (EL) 2021/1232 artikli 3 lõike 1 punkti a lisatakse järgmine punkt:

	
	ia) on sihipärane ja täpselt kindlaks määratud ning piirdub üksikkasutajatega või konkreetse kasutajate rühmaga, kas sellistena või konkreetse sidekanali tellijatena, kelle puhul on põhjendatud alus kahtlustada seost, isegi kui see on kaudne, laste seksuaalset kuritarvitamist kujutava materjaliga ja kelle on kindlaks teinud pädev õigusasutus;



Muudatusettepanek		2
Ettepanek võtta vastu määrus
Artikkel -1 a (uus)
Määrus (EL) 2021/1232
Artikkel 3 – lõige 1 – punkt b
	

	Komisjoni ettepanek
	Muudatusettepanek

	
	Artikkel -1a

	
	Määruse (EL) 2021/1232 artikli 3 lõike 1 punkt b asendatakse järgmisega:

	b) tehnoloogia mida kasutatakse käesoleva lõike punkti a alapunktis i sätestatud eesmärgil vastab valdkonna tehnika tasemele ja on eraelu puutumatust kõige vähem mõjutav, sealhulgas seoses lõimitud andmekaitse ja vaikimisi andmekaitse põhimõttega, mis on sätestatud määruse (EL) 2016/679 artiklis 25, ning niivõrd, kuivõrd seda kasutatakse sides sisalduva teksti skaneerimiseks, see ei suuda side sisust aru saada, vaid on ainult võimeline tuvastama mustreid, mis viitavad võimalikule veebis toimuvale laste seksuaalsele kuritarvitamisele;
	b) tehnoloogia, mida kasutatakse käesoleva lõike punkti a alapunktis i sätestatud eesmärgil, vastab valdkonna tehnika tasemele ja on eraelu puutumatust kõige vähem mõjutav, sealhulgas seoses lõimitud andmekaitse ja vaikimisi andmekaitse põhimõttega, mis on sätestatud määruse (EL) 2016/679 artiklis 25, ning niivõrd, kuivõrd seda kasutatakse sides sisalduva teksti skaneerimiseks, see ei suuda side sisust aru saada, vaid on ainult võimeline tuvastama mustreid, mis viitavad võimalikule veebis toimuvale laste seksuaalsele kuritarvitamisele, ning kui sellist tehnoloogiat kasutatakse seksuaalsuhte eesmärgil laste ahvatlemise või varem tuvastamata veebis toimuvat laste seksuaalset kuritarvitamist kujutava materjali avastamiseks, piirdub see kasutamine juhtudega, kus teenuseosutaja on saanud kasutajalt, usaldusväärselt teavitajalt või laste seksuaalse kuritarvitamise vastu avalikes huvides võitlevalt organisatsioonilt konkreetse teate konkreetse suhtluse või konto kohta, mis sisaldab põhjendatud kahtlust veebis toimuva laste seksuaalse kuritarvitamise kohta, ning tuvastamine piirdub rangelt sellega, mis on selle teatatud juhtumiga seoses vajalik.

	Komisjoni ettepanek

	Seda kohaldatakse kuni 3. aprillini 2028.
	Seda kohaldatakse kuni 3. augustini 2027.

